Kali Puja

**Kali Puja** utawi **Shyama Puja** inggih punika fèstival kanggé muja dèwi Kali wonten ing agama Hindhu. Fèstival punika dipunrayakaken wonten ing dinten kapisanan wulan Ashwin. Fèstival punika sesarengan kaliyan dinten Lakshmi Puja saking Diwali wonten ing India. Déné kathah tiyang India sami muja dèwi Lakshmi, tiyang Bengali, Oriyas lan Assamese malahan sami muja dèwi Kali  Kali Puja ingkang kapisanan dipunkenalaken wonten ing Bengali nalika abad kaping 18 déning raja Krishnachandra saking Navadvipa. Sesarengan kaliyan Durga Puja, sapunika Kali Puja minangka fèstival dèwi paling ageng wonten ing wewengkon Bangladesh.

## Pamujan 
Wonten ing Kali Puja (kados ugi wonten ing Durga Puja) tiyang-tiyang sami nyembah dèwi Kali wonten ing griyanipun piyambak wonten ing wujud patung lemah lempung ingkang dipundunungaken wonten ing *pandal* (papan suci utawi paviliun ingkang kabika). Dèwi Kali dipunsembah nalika dalu kanthi ritual Tantra lan mantra-mantra. Persembahan ingkang katujokaken dhateng dèwi antawisipun kembang sepatu abrit, getih kéwan wonten ing cumplung, manisan, sekul lan kacang lentil, sarta iwak lan daging. Para pamujanipun nindakaken méditasi wiwit saking dalu dumugi énjing. Wonten ugi tradisi *Brahmanica* nalika patung Kali dipundandani wonten ing wujudipun minangka Adya Shakti Kali. ingkang dipunpitadosi minagka papan dunungipun dèwi Kali.

[thumb|Sawijining [pandal ing Kolkata kanggé dèwi Kalighat Kali.]]
thumb|Idola Dewi Kali disimpen ing cedhak Nimtala ghat kanggo Visarjan utawa Kecemplung ing banyu kali Hooghly
*Pandal* ugi minangka papan kanggé patung dèwa Siwa (garwanipun Kali), sarta Ramakrishna lan Bamakhepa, (2 pamuja Kali ingkang medal wonten ing cariyos mitologi). Déné Mahavidya inggih punika sawijining kelompok ingkang kasusun saking sedasa dèwi Tantra kanthi mustaka dèwi Kali. Tiyang-tiyang sami ngrawuhi *pandal-pandal* sadanguning dalu. Kali Puja ugi minangka wekdal kanggé pertunjukan sulap, téater, lan kembang pai. Wonten ugi tradisi énggal kanggé ngunjuk anggur wonten ing dinten Kali Puja.

### Kuil 
Wonten ing kuil Kalighat ing Kolkata, nalika dinten Kali Puja, dèwi Kali dipunsembah minangka Lakshmi, nggambaraken èsénsi Vaishnava Haldars wonten ing pamujan Kali. Kuil mau dipunkunjungi éwunan tiyang nalika dinten Kali Puja. Tiyang-tiyang punika ugi nindakaken persembahan kéwan kanggé dèwi Kali.

## Cathetan suku 
## Rujukan 
* *Encountering Kālī: in the margins, at the center, in the West* olèh Rachel Fell McDermott, Jeffrey John Kripal http://books.google.co.in/books?id=bMUJyU_C-LkC&pg=PA231&dq=%22Kali+Puja%22&as_brr=3&client=firefox-a#v=onepage&q=%22Kali%20Puja%22&f=false
* *Offering flowers, feeding skulls: popular goddess worship in West Bengal* olèh June McDaniel http://books.google.co.in/books?id=caeJpIj9SdkC&pg=PA249&dq=%22Kali+Puja%22&as_brr=3&client=firefox-a#v=onepage&q=%22Kali%20Puja%22&f=false
* *Kali: the black goddess of Dakshineswa*r olèh Elizabeth U. Harding http://books.google.co.in/books?id=4woiJbQTsBQC&pg=PA121&dq=%22Kali+Puja%22&as_brr=3&client=firefox-a#v=onepage&q=%22Kali%20Puja%22&f=false
* *Mother of my heart, daughter of my dreams* olèh Rachel Fell McDermott http://books.google.co.in/books?id=2PrChFaXgf0C&pg=PA173&dq=%22Kali+Puja%22&as_brr=3&client=firefox-a#v=onepage&q=%22Kali%20Puja%22&f=false
* *Tantric visions of the divine feminine: the ten mahāvidyās* olèh David R. Kinsley http://books.google.co.in/books?id=oMW8WTrotKsC&pg=PA18&dq=%22Kali+Puja%22&lr=&as_brr=3&client=firefox-a#v=onepage&q=%22Kali%20Puja%22&f=false
* *The camphor flame: popular Hinduism and society in India* olèh Christopher John Fuller http://books.google.co.in/books?id=To6XSeBUW3oC&pg=PA86&dq=%22Kali+Puja%22&lr=&as_brr=3&client=firefox-a#v=onepage&q=%22Kali%20Puja%22&f=false